$46,318 raised of $50,000 goal
Janice Zipf Speer is organizing this fundraiser on behalf of Rita Elkhoueiry. Trapsuutjies.. – Perdebytjie se nes
Posted on Mei 16, 2015 deur perdebytjie
het toe nie suutjies genoeg getrap nie.
Die arme dingetjie was besig om te slaap,toe hy oorval is deur hierdie Voëlslang (Vine Snake),wat net soos ‘n tak lyk.
Aan die ander kant was dit net so ‘n stryd vir die slang om sy aandete af te wurg en ek was saam met hom benoud van al die gespook
Hierdie slang staan ook bekend as ‘n Takslang en hy smelt pragtig saam met die dun takke van struike.Dis uiters giftig en toon dieselfde simptome as met die byt van ‘n boomslang.Dis hemotoksies,met ander woorde bloeding begin plaasvind en die pasiënt moet bloed- of plasma-oortappings ontvang om die stolfaktore te vervang.
16 Replies to “Trapsuutjies..”
Mei 16, 2015 om 5:36 nm
Het ek nou gesukkel om uit te maak wat gaan hier aan. Die slang lyk voorwaar soos ‘n tak. Kan net sê jy is ‘n vrou van moed….. ek sou gespaander het watwou nog fotos neem.
Mei 16, 2015 om 7:58 nm
Ek moes self sukkel om te sien waar sy kop is.Was bietjie versigtig om te naby te gaan.Gelukkig is ‘n slang in so ‘n poisisie eintlik self kwesbaar,want hy kan nie veel doen met so ‘n knoets in sy bek nie!
Mei 16, 2015 om 5:39 nm
Siestog die arme outjie… enige slang is ek maar voor versigtig
Mei 16, 2015 om 7:59 nm
Slange fassineer my,maar ek bly maar versigtig.
Mei 17, 2015 om 2:18 vm
Wat n geluk om so iets te sien Dina!
Mei 17, 2015 om 10:34 vm
Dis voorwaar,veral as jy weet dat ons twee minute tevore na drie slapende snorkende leeumannetjies gekyk het.Die ou luies wou maar nie wakker word nie,al was die son al lankal onder!Die slang het opgemaak vir die “onderprestasie” van die boskonings.
Mei 18, 2015 om 2:04 vm
Dis gewis nie net die groot en gevaarlike goed wat n mens na die natuur toe aanlok nie, ne Dina. Jy gaan hierdie takslang en sy verkleurmannetjiemaaltyd baie langer onthou as die lui leeus.
Mei 17, 2015 om 6:34 vm
Dis nou besonders hoor! Ek dink die slang het maar n droë hap aan die ou suutjies-trap!
Mei 17, 2015 om 10:28 vm
Veral as hy so ‘n skurwe vel moet afwurg!
Mei 18, 2015 om 8:09 vm
Jissie ek moes nou mooi kyk, en weer kyk!
Pragtige foto’s Perdebytjie!
Mei 18, 2015 om 10:11 vm
Ja die slang se kop is half weggesteek,maar ek durf toe nie nader kom nie.
Mei 18, 2015 om 10:15 vm
O ek sou ook nie Perdebytjie!
Mei 18, 2015 om 12:09 nm
Dit lyk nou vir my na ‘n geknoeiery…..
Mei 18, 2015 om 2:05 nm
Haha,jy moet in die middel van die foto kyk,dan sien jy die slang se sykant van sy kop en die oopgesperde bek.Ek moes self mooi kyk wat aangaan!
Mei 29, 2015 om 4:12 vm
Dapper donner ..nee wat sedert Paradys dae bly ek maar versigtig vir sissers
Junie 6, 2015 om 6:51 vm
Hehe,Dirkie..ek sien nou eers jou opmerking!Ag nee wat,die ou vrou op die hoek bang mos niks nie. 😆
Vorige bydraeVorige Nxaipan 2..Baines’ Boababs herbesoek
Volgende bydraeVolgende Gevleueldes sonder woorde